Friedrich Barbarossa

Friedrich Barbarossa (rufa barbo, 1122 til la 10ma di junio 1190 dum la Triesma Krucomilito) esis de la Staufi divenis la duko di Suabia en 1147, rejo di Germania ye la 4ma di marto 1152, ed imperiestro di Santa Romana Imperio en 1155.

Lua matro esis de la familio Welfen.

 Vivo e regno 
En 1147 Friedrich spozis Adelheid (Adela) von Vohburg ed akompanis lua onklo, Germana rejo Konrad la 3ma dum la Duesma Krucomilito. L'expediciono esis dizastroza, ma Friedrich ecelis e ganis kompleta fido dil rejo. Kande Konrad mortis en februaro 1152, nur Friedrich e la princo-episkopo di Bamberg esis apud lua morto-lito. Ambe asertis pose ke Konrad, en plena koncio, transdonis la rejala insignaro a Friedrich ed indikis ke lu, prefere kam lua sis-yara filiulo, futura Friedrich la 4ma, duko de Suabia, devus sucedar lu kom rejo. La princi qui elektis reji persuadesis per ca naraco, e Barbarossa heredis la krono.

En 1153 ilu divorcis de Adela ma gardis la doto, Alzacia. En 1156 ilu spozis Beatrix von Burgund, e kun el havis kin filii.

Ilu facis sis expedicioni en Italia.

 Legendo 

Existas legendo, segun quo Friedrich esas dormanta heroo, dicanta ke ilu ne esas mortinta, ma dormanta kun lua kavalrii en kava en monti Kyffhäuser en Turingia, e kande ilu vekos, ilu riestablisos Germania en lua anciena povo. En konkordo kun l'historio lua rufa barbo kreskigas tra la tabelo proxim qua il esas sidanta. Lua okuli esas mikloza en lia dormo, ma tempope il levas la manuo e sendas puerulo se la korvi havas cesita flugar.

Germana invado di Sovietia en 1941 recevis kodexo-nomo operaco Barbarossa, memoriganta Friedrich la 1ma.

Kategorio:Santa Romana Imperiestri